**Яўген Клапоцкі** (нар. 12 жніўня 1993, Брэст) — беларускі футбаліст, абаронца.

Клубная кар’ера
---------------

Выхаванец брэсцкага футбола, з 2011 года гуляў за асноўны склад брэсцкага «Дынама». У красавіку 2013 года, пасля зыходу з клуба Віталя Гайдучыка, стаў асноўным цэнтральным абаронцам і капітанам брэсцкага клуба. У ліпені 2013 атрымаў траўму, з-за якой прапусціў тры месяцы. Вярнуўся на поле ў кастрычніку 2013 года і зноў замацаваўся ў асноўным складзе.

У пачатку 2014 года капітанства ў камандзе перайшло да Рамана Васілюка, але Клапоцкі застаўся асноўным цэнтральным абаронцам. Аднак, у чэрвені 2014 года атрымаў чарговую траўму і выбыў да канца сезона. У лютым 2015 года падоўжыў кантракт з «Дынама». У маі 2015 года зноў атрымаў траўму, а пасля аднаўлення ў верасні быў пераведзены ў дубль. У снежні 2015 года з-за даўгоў «Дынама» перад футбалістам БФФ надаў Клапоцкаму статус свабоднага агента.

У лютым 2016 года пасля прагляду падпісаў кантракт з «Тарпеда-БелАЗ». У складзе жодзінскага клуба неўзабаве замацаваўся ў якасці асноўнага цэнтральнага абаронцы. Дапамог камандзе выйграць Кубак Беларусі 2016, забіўшы пераможныя мячы ў чвэрцьфінале супраць мінскага «Дынама» і паўфінале супраць «Мінска». 14 ліпеня 2016 года трапным ударам са штрафнога прынёс «Тарпеда-БелАЗ» гасцявую перамогу над «Дэбрэцэнам» у Лізе Еўропы (2:1). Дзякуючы паспяховай гульні за жодзінскі клуб стаў выклікацца ў нацыянальную зборную Беларусі, хоць у 2016 годзе так і не дэбютаваў за яе.

У студзені 2017 года падоўжыў пагадненне з жодзінцамі. У сезоне 2017 з’яўляўся на полі нерэгулярна, чаргуючыся ў складзе з іншымі футбалістамі. Па заканчэнні сезона ў лістападзе 2017 года пакінуў «Тарпеда-БелАЗ».

У лютым 2018 года стаў іграком «Віцебска», дзе замацаваўся ў асноўным складзе. У другой палове 2019 года не гуляў з-за траўмы, пасля вярнуўся ў склад.

У студзені 2021 года пакінуў «Віцебск» і неўзабаве падпісаў кантракт з брэсцкім «Рухам». Аднак, з-за траўмы так і не згуляў за брэсцкую каманду. У снежні 2021 года па пагадненні бакоў пакінуў «Рух».

У верасні 2022 года стала вядома, што Клапоцкі завяршыў кар’еру і стаў працаваць трэнерам у юнацкай камандзе брэсцкага «Дынама».

Міжнародная кар’ера
-------------------

Гуляў за моладзевую зборную Беларусі. У яе складзе ў студзені 2014 выступаў на Кубку Садружнасці, дзе дапамог зборнай Беларусі заняць трэцяе месца (забіў 3 галы на турніры).

У 2016 годзе прыцягваўся да збораў нацыянальнай зборнай Беларусі, але так і не згуляў за яе. У ліпені 2017 года выступаў за другую зборную Беларусі на Кубку Караля ў Тайландзе.

Дасягненні
----------

* Беларусь Уладальнік Кубка Беларусі: 2016
* Беларусь У спісе 22 найлепшых футбалістаў чэмпіянату Беларусі: 2016

Зноскі
------

1. ↑  Evgeni Klopotskiy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Yevgeniy Klopotskiy // FBref.com<a href='https://wikidata.org/wiki/Track:Q56239490'></a>
3. ↑  Острый диалог «Динамо» и болельщиков Архівавана 17 чэрвеня 2013.
4. ↑  Клопоцкий, Щербо, Нечаев и Соловей продлили контракты с брестским "Динамо"
5. ↑  Клопоцкий отправлен в дубль брестского «Динамо» и, скорее всего, покинет команду
6. ↑  Клопоцкий и Шемрук стали свободными агентами
7. ↑  Евгений Клопоцкий подписал контракт с "Торпедо-БелАЗ"
8. ↑  Клопоцкий продолжит карьеру в Жодино
9. ↑  Девять футболистов покинули "Торпедо-БелАЗ"
10. ↑  «Витебск» подписал контракты с Фурланом и Клопоцким
11. ↑  Клопоцкий покинул "Витебск"
12. ↑  "Рух" объявил о подписании Клопоцкого
13. ↑  Евгений Клопоцкий и Виллиам покинули "Рух"
14. ↑  Евгений Клопоцкий принимает юношескую команду брестского "Динамо"

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · teams.by · Transfermarkt (ігрок) · Прэсбол |